SL Uradni list Evropske unije C 99/12

Opravljanje rednih zračnih prevozov

Javni razpis, ki ga je objavila Islandija v skladu s členom 4(1)(d) akta iz točke 64a v Prilogi XIII k Sporazumu EGP (Uredba Sveta (EGS) št. 2408/92 z dne 23. julija 1992 o dostopu letalskih prevoznikov Skupnosti do letalskih prog znotraj Skupnosti) za opravljanje rednih zračnih prevozov na naslednji letalskih progi: Vestmannaeyjar–Reykjavík in povratni let

(Besedilo velja za EGP)

(2007/C 99/14)

1. Uvod: Islandija je v skladu s členom 4(1)(a) Uredbe Sveta (EGS) št. 2408/92 z dne 23. julija 1992 o dostopu letalskih prevoznikov Skupnosti do letalskih prog znotraj Skupnosti (http://europa.eu.int/eur-lex/lex/LexUriServ/LexUriServ.do?uri=CELEX:31992R2408:SL:HTML) sprejela odločitev, da bo od 1.11.2007 še naprej uvajala obveznosti javnih služb za redne zračne prevoze na naslednji progi, kakor je bilo objavljeno dne 3.5.2007 v Uradnem listu Evropske unije št. C 99 in Dopolnilu EGP št. 21.

Vestmannaeyjar–Reykjavík in povratni let

Če noben letalski prevoznik islandskega Ministrstva za zveze ne obvesti, da je pričel ali namerava pričeti opravljati redne letalske storitve 4 tedne pred predvidenim začetkom veljavnosti pogodbe na navedeni progi, ki začne veljati 1.11.2007, v skladu z obveznostjo javne službe, naloženo na zgoraj navedeni progi, ne da bi zahteval finančno nadomestilo ali zaščito trga, se Islandija odloči v skladu s postopkom iz člena 4(1)(d) iste uredbe, da omeji dostop le na enega letalskega prevoznika na vsaki progi in na podlagi javnega razpisa podeli pravico za upravljanje proge za 2 leti in 2 meseca, s pričetkom 1.11.2007.

2. Cilj javnega razpisa: Cilj javnega razpisa je zagotavljanje rednih zračnih prevozov od 1.11.2007 na naslednji progi:

Vestmannaeyjar–Reykjavík in povratni let

v skladu z uvedenimi obveznostmi javnih služb, kakor so bile objavljene v Uradnem listu Evropske unije št. 99.

3. Izpolnjevanje pogojev za javni razpis: Vsi letalski prevozniki, ki imajo veljavno operativno licenco v skladu z Uredbo Sveta (EGP) št. 2407/92 z dne 23. julija 1992 o licenciranju letalskih prevoznikov, lahko sodelujejo na javnem razpisu (http://europa.eu.int/eur-lex/lex/LexUriServ/LexUriServ.do?uri=CELEX:31992R2408:SL:HTML).

4. Razpisni postopek: Za ta javni razpis veljajo določbe člena 4(1)(d)–(i) Uredbe Sveta (EGS) št. 2408/92.

Državni trgovinski center, ki deluje v imenu islandske uprave za javne ceste, si pridržuje pravico, da zavrne vse ponudbe. Prepozno predložene ponudbe ali ponudbe, ki niso skladne s tem javnim razpisom, se zavrnejo.

Državni trgovinski center, ki deluje v imenu islandske uprave za javne ceste, si pridržuje pravico, da izvede nadaljnja pogajanja, če bodo vse predložene ponudbe nepravilne ali če se po roku za sprejem ponudb izkaže, da je samo en ponudnik ali da ni ponudnika. Taka pogajanja so skladna z uvedenimi obveznostmi javnih služb in ne povzročajo bistvenih sprememb prvotnih pogojev javnega razpisa.

Ponudbe se predložijo v islandskem ali angleškem jeziku.

Ponudba je za ponudnika zavezujoča, dokler ni pogodba dodeljena. Vendar bo ponudba ostala veljavna najkasneje do 12 tednov od odpiranja ponudb.

5. Dodelitev: Pogodba bo dodeljena tisti ponudbi, ki bo zahtevala najnižji znesek nadomestila v obdobju od 1.11.2007 do 31.12.2009.

6. Razpisna dokumentacija: Popolna razpisna dokumentacija, ki vsebuje uvedbo obveznosti javnih služb, posebna pravila za javni razpis (islandski zakon št. 65/1993 o izvajanju javnih razpisov v povezavi z obveznostmi javnih služb za izvajanje člena 4 Uredbe Sveta (EGS) št. 2408/92), je na voljo pri:

Ríkiskaup (Državni trgovinski center)

Borgartúni 7,

IS -105 Reykjavik

Telefon: (+354) 530 1400

Telefaks: (+354) 530 1414

E-naslov: utbod@rikiskaup.is

Cena razpisne dokumentacije je 3 500 ISK.

Ponudniki si lahko brezplačno prenesejo dokumente tudi s spletne strani Državnega trgovinskega centra (www.rikiskaup.is).

7. Finančno nadomestilo in prilagoditev cen: V javnih razpisih je treba določiti nadomestilo v islandskih kronah (ISK), zahtevano za en povratni let na letalski progi, v skladu z nadomestilom, zahtevanim za opravljanje zadevnih storitev v obdobju 2 let in 2 mesecev od datuma predvidenega začetka, 1.11.2007. Ponudbe temeljijo na cenovni ravni na dan odprtja ponudb. Prav tako se zahteva operativni proračun za obdobje dvanajstih mesecev. Ta podatek se navede v formatu, vključenem v razpisno dokumentacijo, skupaj z zahtevanimi podatki v razpisni dokumentaciji.

Prilagoditev cen

Vsi zneski nadomestil bodo temeljili na cenovni ravni na dan odprtja ponudb.

Znesek nadomestila, zahtevanega za vsak povratni let na dan odprtja ponudb, bo prilagojen 1. januarja 2008 in prilagojeni znesek bo veljaven v obdobju od 1. januarja 2008 do 31. decembra 2008. Znesek nadomestila za obdobje od 1. januarja 2009 do 31. decembra 2009 bo prilagojen na začetku obdobja. Prilagoditev bo skladna z naslednjim indeksom:

sprememba cene goriva za JET A–1 za 1 % spremeni znesek nadomestila za 0,2 %

sprememba indeksa cen življenjskih potrebščin za 1 % spremeni znesek nadomestila za 0,8 %

Prevoznik lahko zahteva revizijo cen vozovnic in tovornin v skladu s spremembami zgoraj navedenih indeksov, ampak ne pogosteje kot vsakih 6 mesecev.

Prevoznik obdrži vse dohodke, ustvarjene z opravljanjem storitve in v celoti nosi stroške, ponovna pogajanja v skladu s standardno pogodbo pa so možna v primeru bistvenih in nepredvidljivih sprememb predpostavk, ki so temelj za pogodbo.

8. Cene vozovnic: Predložene ponudbe določijo cene vozovnic in tovornine ter njihove pogoje. Cene vozovnic so v skladu z obveznostmi javnih služb, objavljenimi v Uradnem listu Evropske unije št. 99.

9. Trajanje, sprememba in prenehanje veljavnosti pogodbe: Pogodba začne veljati 1.11.2007 in preneha 31.12.2009.

Pregled izvajanja pogodbe se opravi v dogovoru s prevoznikom v zadnjih 6 tednih pogodbenega obdobja.

Pogodba se ne sme spreminjati, razen če so spremembe skladne z obveznostmi javnih služb. Vsako spremembo pogodbe je treba zabeležiti v prilogi pogodbe.

Oba, tako prevoznik kot kupec, lahko pogodbo prekineta le po 6-mesečnem odpovednem roku.

10. Kršitev pogodbe/odpoved: Če ena stranka bistveno krši pogodbo, jo lahko druga stranka odpove, odpoved pa začne veljati takoj.

Letalski prevoznik izpolnjuje vse obveznosti iz pogodbe v skladu z obveznostmi javnih služb, objavljenimi v Uradnem listu Evropske unije št. 99 in v razpisni dokumentaciji. V primeru neizpolnjevanja teh obveznosti lahko islandska uprava za javne ceste prekine izplačila za neizpolnjene obveznosti.

Islandska uprava za javne ceste lahko odpove pogodbo, odpoved pa začne veljati takoj, v primeru bistvene kršitve pogodbe, v primeru plačilne nesposobnosti ali stečaja prevoznika.

Islandska uprava za javne ceste lahko odpove pogodbo, odpoved pa začne veljati takoj, če se licenca prevozniku prekliče ali ne podaljša.

Neodvisno od škode se za vsako prekinitev pogodbenih storitev, ki se lahko pripiše neposredno prevozniku, znesek finančnega nadomestila zmanjša v skladu s številom odpovedanih letov, če število odpovedanih letov preseže 1 % načrtovanih letov.

11. Oznake letalskih prevoznikov: Leti ne smejo imeti oznak nobenih drugih prevoznikov razen ponudnikovih, prav tako ne smejo biti del sporazumov o delitvi oznak med letalskimi prevozniki.

12. Oddaja ponudb: Ponudbe morajo biti poslane priporočeno s potrdilom o prejemu, pri čemer poštni žig šteje kot dokaz predložitve ponudbe, ali osebno dostavljene na Državni trgovinski center najkasneje 11.6.2007 (do 11.00), kjer jih bodo dne 11.6.2007 (ob 11.00) odprli v prisotnosti tistih ponudnikov, ki bodo to zahtevali. Ponudbe, predložene po 11.6.2007 (11.00), ne bodo odprte.

Ponudbe je treba predložiti v zaprti ovojnici, ki je naslovljena na:

Ríkiskaup (Državni trgovinski center)

Borgartúni 7,

IS -105 Reykjavik

Telefon: (354) 530 14 00

Telefaks: (354) 530 14 14

Ovojnice, ki vsebujejo ponudbe, morajo biti označene, kot sledi:

Ríkiskaup (Državni trgovinski center)

Ponudbe št. 14148

Áætlunarflug til Vestmannaeyja 2007-2009

(Na ovojnici mora biti napisano ime ponudnika)

13. Veljavnost razpisa: Javni razpis je veljaven samo, če noben letalski prevoznik z območja EGP (1) najmanj 4 tedne pred predvidenim začetkom veljavnosti pogodbe islandskega Ministrstva za zveze ne obvesti, da bo na navedeni progi pričel izvajati redne polete v skladu z obveznostmi javnih služb, ne da bi zahteval finančno podporo ali zaščito trga.

(1) Prevoznik z območja EGP pomeni letalskega prevoznika Skupnosti ali letalskega prevoznika z veljavno operativno licenco, ki jo je dodelila država Efte, pogodbenica Sporazuma EGP, v skladu z aktom iz točke 66b v Prilogi XIII k Sporazumu EGP (Uredba Sveta (EGS) št. 2407/92 o licenciranju letalskih prevoznikov).